stanford-oval/wikipedia huggingface dataset:
หลุน-ยฺหวี่
เนื้อหาหลุน-ยฺหวี่ > เกี่ยวกับความมุ่งมั่น ตั้งใจ

(1/4) อาจารย์เจิงกล่าวว่า “ทุก ๆ วันเราตรวจสอบตนเองในสามเรื่อง เมื่อทำเพื่อผู้อื่น ได้ทำด้วยความสัตย์ซื่อภักดีหรือไม่ เมื่อคบมิตรสหาย ขาดสัจจะหรือไม่ เมื่อรับสืบทอดความรู้มา มิได้นำไปปฏิบัติหรือไม่”
(2/4) ขงจื่อกล่าวว่า “เมื่ออายุ 15 เราตั้งใจมุ่งมั่นกับการร่ำเรียน” “เมื่ออายุ 30 เราตั้งหลักได้มั่นคง” “เมื่ออายุ 40 เราไม่พะวงสงสัย” “เมื่ออายุ 50 เรารู้บัญญัติสวรรค์” “เมื่ออายุ 60 หูของเราฟังโดยไม่หวั่นไหว” “เมื่ออายุ 70 เราทำตามใจปรารถนาได้โดยไม่ละเมิดครรลอง”
(5/25) เหยียนยวน (หรือ เหยียนหุย) และจื่อลู่อยู่ข้างขงจื่อ ขงจื่อกล่าวว่า “ไหนเจ้าทั้งสองลองบอกปณิธานของเจ้าแต่ละคนให้เราฟังที” จื่อลู่ตอบว่า “ปณิธานของศิษย์คือ มีรถม้า มีเสื้อผ้าสัตว์แพรพรรณ จะร่วมใช้กับมิตรสหาย หากของเหล่านั้นเสียหาย ก็จะไม่รู้สึกเสียดาย” เหยียนยวนตอบว่า “ปณิธานของศิษย์คือ จะไม่โอ้อวดคุณความดี ไม่อวดอ้างผลงานของตน” จื่อลู่ถามขงจื่อว่า “อยากฟังปณิธานของอาจารย์บ้าง” ขงจื่อตอบว่า “ปณิธานของเราคือ ทำให้ผู้อาวุโสได้อยู่สงบ มิตรสหายไว้เนื้อเชื่อใจกัน ผู้เยาว์ได้รับการดูแลเอาใจใส่”
(7/2) ขงจื่อกล่าวว่า “สะสมความรู้อย่างเงียบ ๆ ร่ำเรียนโดยไม่ย่อท้อ สั่งสอนคนอื่นโดยไม่เบื่อหน่าย มีอะไรลำบากสำหรับเราหรือ?”
(7/7) ขงจื่อกล่าวว่า “เราไม่ปฏิเสธการสั่งสอนใครก็ตามที่สมัครใจ แม้เอาเนื้อแห้งห่อเดียวมาเป็นค่าครู”
(7/19) ขงจื่อกล่าวว่า “เราไม่ใช่คนมีความรู้แต่กำเนิด แต่เป็นคนรักอดีตและรู้จักแสวงหาอดีต”
(15/30) ขงจื่อกล่าวว่า “เราเคยไม่กินทั้งวัน ไม่นอนทั้งคืน มัวแต่ครุ่นคิด ล้วนไร้ประโยชน์ สู้ร่ำเรียนไม่ได้”
(15/38) ขงจื่อกล่าวว่า “การสอน ไม่แบ่งชนชั้น”
ฯลฯ
ดูเพิ่ม

ขงจื๊อ นักคิดและนักปรัชญาเป็นสังคมที่มีชื่อเสียงของจีน ผู้ก่อตั้งลัทธิหรู หรือ ลัทธิขงจื๊อ
ลัทธิขงจื๊อ หรือศาสนาขงจื๊อ หรือ สำนักปรัชญาขงจื่อ หรือลัทธิหรู เป็นระบบด้านจริยธรรมและปรัชญาของจีน
หอสมุดนักฮัมมาดี

หอสมุดนักฮัมมาดี (อังกฤษ: Nag Hammadi Library) เป็นกลุ่มของหนังสือที่ค้นพบที่หมู่บ้านนักฮัมมาดีทางใต้ของกรุงไคโร ประเทศอียิปต์ เมื่อ พ.ศ. 2488 หนังสือที่พบเป็นลายมือเขียนบนหนังสือเย็บเล่มเป็นแผ่น มี 13 เล่ม ส่วนใหญ่เป็นข้อเขียนของลัทธิไญยนิยม ในบรรดาหนังสือที่พบนี้ มีบางส่วนเป็นหนังสือที่เคยมีมาในอดีต แต่สูญหายไปแล้ว เช่น พระวรสารนักบุญฟิลิป และพระวรสารนักบุญโทมัส
การค้นพบ

ผู้ค้นพบเอกสารนักฮัมมาดีเป็นกรรมกรรับจ้างทำไร่ชาวเบดูอิน 7 คน เข้าไปขุดปุ๋ยไนเตรตใกล้กับหน้าผาจามาล อัล-ทารีฟ ขณะที่ขุดพบไหฝังอยู่ใกล้กับหัวกะโหลกคน เมื่อทุบไหแตกเห็นหนังสือจึงนำไปเก็บไว้ ต่อมาได้นำหนังสือไปฝากกับนักบวชนิกายคอปติก ญาติของนักบวชผู้นี้ที่เป็นครูสอนประวัติศาสตร์นำหนังสือนี้ไปขายให้พิพิธภัณฑ์คอปติก ต่อมาพิพิธภัณฑ์ได้ตามซื้อหนังสือชุดนี้มาเก็บไว้จนครบ
เนื้อหา

ส่วนใหญ่เป็นเอกสารเกี่ยวกับศาสนาคริสต์ที่เชื่อว่าเคยมีแต่สูญหายไปมีทั้งหมด 46 เรื่อง เขียนด้วยภาษาคอปติก คาดว่าน่าจะเริ่มเขียนในราวพุทธศตวรรษที่ 9-10 หนังสือเหล่านี้อาจจะมาจากโบสถ์คริสต์ของนักบุญพาโคมิอัสที่อยู่ห่างจากหน้าผาที่พบ 3 ไมล์ ซึ่งนำมาซ่อนไว้หลังจากมีการประกาศให้หนังสือที่อยู่นอกเหนือการรับรองของพระศาสนจักรเป็นหนังสือนอกรีตเมื่อราว พ.ศ. 900
แหล่งข้อมูลอื่น

The Nag Hammadi The Gnostic Society Library - ดูหนังสือทุกเล่มในเก็บรักษาในหอสมุด พร้อมรายละเอียดเพิ่มเติม (อังกฤษ)
The Gospel of Thomas - พระวรสารนักบุญโทมัส หนึ่งในหนังสือที่ค้นพบที่เป็นที่รู้จักกันมากที่สุด (อังกฤษ)
How the manuscripts were found - ค้นพบเอกสารโบราณเหล่านี้ได้อย่างไร (อังกฤษ)
Nag Hammadi - มุมมองของชาวคริสต์สายหลักต่อพระวรสารที่ค้นพบในหอสมุด
The Nag Hammadi Library เก็บถาวร 2007-04-08 ที่ เวย์แบ็กแมชชีน (อังกฤษ)
หอยมือเสือ

| หอยมือเสือ ช่วงเวลาที่มีชีวิตอยู่: ไมโอซีน - ปัจจุบัน |
| --- | --- |

หอยมือเสือยักษ์ (Tridacna gigas) เป็นชนิดที่มีขนาดใหญ่ที่สุด

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
อันดับ:: Cardiida Cardiida
วงศ์:: Cardiidae Cardiidae
วงศ์ย่อย:: หอยมือเสือ Tridacninae Linnaeus, 1758
สกุล:: หอยมือเสือ Tridacna Bruguière, 1797

ชนิด
 ดูในเนื้อหา
ชื่อพ้อง
  Dinodacna Iredale, 1937  Persikima Iredale, 1937  Sepidacna Iredale, 1937  Tridachnes Röding, 1798  Tridacne (สะกดผิดโดย Link, 1807) Bruguière, 1797  Vulgodacna Iredale, 1937 
ไข่มุกของหอยมือเสือยักษ์
หอยมือเสือ (อังกฤษ: Giant clam) เป็นสกุลของหอยสองฝาขนาดใหญ่ ในวงศ์หอยมือเสือ (Tridacninae) ใช้ชื่อสกุลว่า Tridacna (/ไทร-แดก-นา/)
ลักษณะและพฤติกรรม

หอยมือเสือมีพฤติกรรมต่างจากหอยจำพวกอื่นตรงที่เปลือกด้านบนจะเปิดออกเพื่อรับแสงแดด จะเรียกเป็นด้านหน้าของหอยมือเสือและจะแผ่ส่วนแมนเทิล ซึ่งเป็นเนื้อเยื่อออกมารับแสง ซึ่งส่วนเนื้อเยื่อจะมีสาหร่ายจำพวกไดโนแฟลกเจลเลต  คือ สาหร่ายซูแซนเทลลี  จำนวนมากอาศัยอยู่ในแมนเทิลซึ่งการอยู่ร่วมแบบนี้ต่างฝ่ายต่างได้รับประโยชน์ ซึ่งการอยู่แบบพึ่งพาอาศัย การสังเคราะห์แสงของสาหร่ายโดยสาหร่ายจะใช้ประโยชน์จากคาร์บอนไดออกไซด์และของเสียที่หอยมือเสือปล่อยออกมา หอยมือเสือก็จะได้รับสารอาหารคืนจากที่สาหร่ายผลิตได้บางส่วน ดังนั้นจึงพบเห็นหอยมือเสือจะอาศัยอยู่ในบริเวณที่น้ำใสและมีแสงส่องผ่านไปถึง อีกทั้งการที่หอยมือเสือมีสีสันต่าง ๆ ต่างกันทั้ง  สีเขียว, สีน้ำเงิน ก็เป็นผลมาจากสังเคราะห์แสงของสาหร่ายนี้ โดยปกติจะพบหอยมือเสือได้ในระดับความลึกไม่เกิน 20 เมตร ส่วนต่อมาคือ ตรงรอยต่อด้านล่างของฝาหอย เป็นบานพับเปลือก จะมีส่วนที่ลักษณะเป็นช่องสำหรับให้เส้นใยเนื้อเยื่อที่เรียกว่า บิสซัส  ยื่นออกมาทำหน้าที่เชื่อมยึดตัวหอยให้เกาะติดกับหินหรือวัสดุใต้น้ำ
โดยกระบวนการสังเคราะห์แสงของสาหร่ายซูแซนเทลลีที่อยู่ในตัวหอยจะดูดซับเอาสารต่าง ๆ รวมทั้งของเสียสิ่งขับถ่ายจากสัตว์อื่นในระบบนิเวศ          มาสังเคราะห์เป็นอาหารและพลังงานที่เป็น จึงทำให้หอยมือเสือเสมือนเป็นโรงงานกำจัดของเสีย อีกทั้งหอยมือเสือมีการกินอาหารแบบกรองกินอาหารที่ลอยมาตามน้ำ ดังนั้น หากมีฝุ่นตะกอนลอยมาตามน้ำ หอยมือเสือก็จะทำหน้าที่ดูดกรองฝุ่นตะกอนเหล่านั้นไว้ จึงทำให้น้ำในบริเวณนั้นจึงใสสะอาด ช่วยให้ระบบนิเวศน์ของทะเลดีตามไปด้วย
หอยมือเสือมีสองเพศในตัวเดียว โดยช่วงแรกยังไม่สามารถระบุเพศได้ จนอายุประมาณ 2 ปีขึ้นไป จะเป็นเพศผู้ มีการสร้างน้ำเชื้อ และเมื่ออายุประมาณ 4 ปีครึ่ง จะเปลี่ยนเป็นเพศเมีย เริ่มสร้างไข่เพื่อสืบพันธุ์ ในเขตร้อนหอยมือเสือสามารถสืบพันธุ์ได้ทั้งปี ขณะที่ในเขตอบอุ่นหอยจะสืบพันธุ์เฉพาะช่วงฤดูร้อนเท่านั้น
หอยมือเสือ จัดเป็นหอยที่มีขนาดใหญ่ที่สุดในโลก อาจมีความยาวเปลือกได้ถึง 100-120 เซนติเมตร น้ำหนักได้กว่า 200 กิโลกรัม และมีอายุยาวได้ถึง 100 ปีหรือมากกว่านั้น ขนาดเล็กสุดยาวเพียง 15 เซนติเมตร พบกระจายพันธุ์ทั่วไปในเขตน้ำตื้นตามแนวปะการังของน่านน้ำแถบอินโด-แปซิฟิก ในเขตน่านน้ำไทยแหล่งที่พบหอยมือเสือได้มากที่สุด คือ เกาะไข่ ในเขตพื้นที่จังหวัดชุมพร ที่สามารถพบหอยมือเสือได้หลายขนาดและหลากหลายสีในเขตแนวปะการังน้ำตื้นรอบ ๆ เกาะ โดยเป็นหอยมือเสือทั้งจากการเพาะขยายพันธุ์และขยายพันธุ์กำเนิดเองในธรรมชาติ ซึ่งเป็นผลมาจากการอนุรักษ์
การจำแนก

แบ่งออกได้เป็น 2 สกุลย่อย
สกุลย่อย Tridacna (Tridacna)
Tridacna derasa (Röding, 1798)
Tridacna gigas (Linnaeus, 1758)
Tridacna tevoroa Lucas, Ledua & Braley, 1990
สกุลย่อย Tridacna (Chametrachea)
Tridacna costata Richter, Roa-Quiaoit, Jantzen, Al-Zibdah, Kochzius, 2008
Tridacna crocea Lamarck, 1819 – พบในน่านน้ำไทย
Tridacna maxima Röding, 1798( =Tridacna elongata) – พบในน่านน้ำไทย
Tridacna rosewateri Sirenho & Scarlato, 1991
Tridacna squamosa Lamarck, 1819 – พบในน่านน้ำไทย
การใช้ประโยชน์

หอยมือเสือ เป็นทรัพยากรสัตว์น้ำที่มนุษย์นำมาใช้ประโยชน์ตั้งแต่สมัยโบราณมาแล้ว เนื้อของหอยมือเสือโดยเฉพาะกล้ามเนื้อยึดเปลือก เป็นอาหารซึ่งมีราคาแพง เป็นที่นิยมบริโภคในหลายประเทศ เปลือกใช้ทำเครื่องใช้, เครื่องประดับ รวมทั้งไข่มุก ซึ่งหอยมือเสือก็สามารถให้ได้เหมือนกัน และเป็นไข่มุกที่มีราคาแพงกว่าไข่มุกปกติธรรมดา เนื่องจากมีขนาดใหญ่และหาได้ยากมาก ส่วนหอยมือเสือขนาดเล็กนิยมนำมาเลี้ยงในตู้ปลาทะเลสวยงาม จึงทำให้หอยมือเสือถูกจับขึ้นมาใช้ประโยชน์มากจนเกินกำลังธรรมชาติจะทดแทนได้ทันในทุกแหล่งการแพร่กระจายจนกระทั่งอยู่ในสภาวะใกล้สูญพันธุ์ หรือบางชนิดถูกทำลายจนหมดไปจากบางแหล่ง จึงเป็นหนึ่งในจำนวนสัตว์น้ำที่ได้รับการขึ้นบัญชีในรายชื่อสัตว์และพืชที่ใกล้สูญพันธุ์หรือหายากในอนุสัญญาว่าด้วยการค้าระหว่างประเทศซึ่งชนิดของสัตว์ป่าและพืชป่าที่ใกล้จะสูญพันธุ์ หรือ CITES และจัดอยู่ในบัญชีสัตว์สงวนและคุ้มครองประเภท 2 ตามพระราชบัญญัติสงวนและคุ้มครองสัตว์ป่า พ.ศ. 2535 ของกฎหมายไทย
ในน่านน้ำไทยพบหอยมือเสืออยู่ทั้งในอ่าวไทยและทะเลอันดามัน พบทั้งหมด 5 ชนิด จำนวนประชากรหอยมือเสือในน่านน้ำไทยในปัจจุบันมีเหลืออยู่ไม่มาก เนื่องจากหอยมือเสือมีแหล่งอาศัยอยู่ตามแนวปะการังที่มีระดับน้ำไม่ลึกเพราะต้องอาศัยแสงสว่างในการดำรงชีพเพื่อให้สาหร่ายซึ่งอาศัยอยู่ในเนื้อเยื่อสามารถสังเคราะห์แสงได้จึงทำให้หอยมือเสือถูกจับขึ้นมาได้ง่าย ปัจจุบัน หอยมือเสือทุกชนิดได้มีการเพาะขยายพันธุ์ได้แล้วในประเทศไทย โดยชนิดแรกที่เพาะขยายพันธุ์ได้ คือ หอยมือเสือเล็บยาว (T. squamosa) ส่วนชนิด หอยมือเสือยักษ์ (T. gigas) ที่เป็นชนิดที่ใหญ่ที่สุดนั้นไม่สามารถเพาะได้เนื่องจากหาพ่อแม่พันธุ์ไม่ได้
แหล่งข้อมูลอื่น

ข้อมูลที่เกี่ยวข้องกับ Tridacna ที่วิกิสปีชีส์
ลูกหอยเสือขนาดเล็กในพิพิธภัณฑ์สัตว์น้ำ
หอหลังคาโดม

บทความนี้เกี่ยวกับสถาปัตยกรรม สำหรับทรงเรขาคณิต ดูที่ คิวโพลา
หอหลังคาโดมเหนือทางเข้าของโถงสวดมนต์ของสุเหร่าอุคบา หรือ “the Great Mosque of Kairouan” ที่ตั้งอยู่ที่ตูนิเซีย
หอหลังคาโดม (อังกฤษ: Cupola) ในทางสถาปัตยกรรมหมายถึงโครงสร้างขนาดเล็กที่มีลักษณะเหมือนโดมที่ตั้งอยู่ตอนบนของสิ่งก่อสร้าง ที่มักจะใช้สำหรับเป็นที่สังเกตการณ์หรือเป็นช่องระบายอากาศ ที่ตอนบนมักจะเป็นหลังคาหรือโดมที่ใหญ่กว่า
“Cupola” มาจากภาษาอิตาลีที่แผลงมาจากภาษาละตินขั้นต่ำ “Cupula” (ภาษาละตินคลาสสิก  “Cupella” ที่มาจากภาษากรีก “kypellon”) ที่แปลว่าถ้วยเล็ก (ภาษาละติน “Cupa”) ที่เป็นทรงของเพดานโค้งที่รูปร่างเหมือนถ้วยคว่ำ  หอหลังคาโดมมักจะพบในสิ่งก่อสร้างที่มีขนาดเล็ก ที่อาจจะใช้เป็นหอระฆัง, หอโคม หรือ หอทัศนาเหนือหลังคาหลัก  หรือในบางกรณีก็อาจจะใช้ตกแต่งประดับหอ, ยอดแหลม หรือ หอกลมยอดแหลม
ดูเพิ่ม

คริสต์ศาสนสถาน
แผนผังมหาวิหาร
ส่วนประกอบของคริสต์ศาสนสถาน
ส่วนประกอบของสิ่งก่อสร้าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โดม
Cupolas in Architecture
หาดเปลือยกาย

ภาพการอาบแดดบริเวณหาดเปลือยกายที่เยอรมนี
หาดเปลือยกาย (อังกฤษ: Nude beach หรือ Nudist beach) เป็นหาดที่ผู้ใช้สามารถที่จะเปลือยกายได้อย่างเสรีอย่างถูกกฎหมาย โดยทั่วไปแล้วมีจุดประสงค์เพื่อการเปลือยกายอาบแดด ผู้ใช้หาดสามารถใช้โดยไม่ต้องเสียค่าเข้าหรือเสียค่าสมาชิกใด และไม่จำเป็นต้องจองล่วงหน้า อย่างไรก็ตามหาดเปลือยกายอาจถูกกฎหมาย หรือไม่เป็นทางการ (เกิดขึ้นจากผู้อยู่อาศัยและมีการควบคุมทางกฎหมาย) หรืออาจไม่ถูกต้องตามกฎหมาย หาดเปลือยกายจะอยู่ค่อนข้างไกลจากเมืองและสามารถเข้าถึงได้ยากกว่าหาดทั่วไปและมีสิ่งอำนวยความสะดวกที่ค่อนข้างพื้นฐานมาก
หาดเปลือยกายได้รับความนิยมครั้งแรกในช่วงคริสต์ทศวรรษ 1950 แถบชายหาดของประเทศฝรั่งเศส จากนั้นก็ได้รับความนิยมในส่วนอื่นของโลก ถึงแม้ว่าจะยังมีไม่มากนัก ในสหรัฐอเมริกา หาดเปลือยกายแห่งแรกเกิดขึ้นที่หาดแซนเกรโกริโอ แคลิฟอร์เนียเหนือ ในปี ค.ศ. 1967
หวัง ต้าลู่

หวัง ต้าลู่ (จีนตัวย่อ: 王大陆; จีนตัวเต็ม: 王大陸; อักษรโรมัน: Wang Talu; เกิด 29 พฤษภาคม ค.ศ. 1991) หรือ ดาร์เรน หวัง (อังกฤษ: Darren Wang) เป็นนักแสดงชาวไต้หวัน เข้าวงการจากการแสดงมิวสิกวิดีโอเพลง ถ่ายแบบ และโฆษณา เริ่มเป็นที่รู้จักและมีชื่อเสียงจากภาพยนตร์ไต้หวันเรื่อง Our Times กาลครั้งหนึ่ง...ความรัก (我的少女時代) ซึ่งฉายในปี ค.ศ. 2015 หลังจากนั้นก็มีผลงานมากมายทั้งในไต้หวันและจีน เช่น ภาพยนตร์จีนเรื่อง จูบนั้นแปลว่าฉันรักเธอ (一吻定情; Fall in Love at First Kiss), ซีรีส์จีนเรื่อง หมาป่าจอมราชันย์ (狼殿下; The Wolf)
ชีวิตส่วนตัว

ในชีวิตจริง หวัง ต้าลู่ มีฐานะร่ำรวย เขาเป็นทายาทรุ่นที่ 2 ของธุรกิจยักษ์ใหญ่ในไต้หวัน บิดาของเขายังเป็นนักสะสมของเก่าที่มีชื่อเสียงในไต้หวัน และมีอิทธิพลกว้างขวางในวงการสะสมของเก่า และแวดวงศิลปะ
ผลงานการแสดง > ภาพยนตร์

| ปี | ชื่ออังกฤษ / ไทย | ชื่อจีน | ตัวละคร | บทบาท | หมายเหตุ |
| --- | --- | --- | --- | --- | --- |
|  | Wolf Hiding | 新秩序 | หม่าเหวินคัง | นักแสดงนำ | รอฉาย |
| 2021 | Super Me  ยอดมนุษย์สุดโต่ง | 超级的我 | ซางหยู | พระเอก | เข้าฉายทาง Netflix วันที่ 9 พฤษภาคม 2021  พากษ์ไทย , ซับไทย ทาง Netflix  |
| 2019 | The Last Wish | 小小的愿望 | สวีฮ่าว | นักแสดงนำ |  |
| 2019 | The Rookies ทีมเฟี้ยวตัดเหลี่ยมคน | 素人特工 | โจวเฟิง | พระเอก | พากษ์ไทยชื่อ " ทีมเฟี้ยวตัดเหลี่ยมคน " |
| 2019 | Fall in Love at First Kiss จูบนั้นแปลว่าฉันรักเธอ | 一吻定情 | เจียงจื้อฉู่ | พระเอก | เข้าฉายในไทย 2 พฤษภาคม 2019   |
| 2018 | A Better Tomorrow 2018 โหด เลว ดี 2018 | 英雄本色2018 | หม่าเคอ | นักแสดงนำ | เข้าฉายในไทย 19 เมษายน 2018  พากษ์ไทย , ซับไทย ทาง MONOMAX |
| 2017 | Legend of The NAGA Pearls อภินิหารตำนานมุกนาคี | 鲛珠传 | หนีคงคง | พระเอก | พากษ์ไทย , ซับไทย ทาง MONOMAX  |
| 2017 | 10,000 Miles | 一万公里的约定 | อาเซวียน | นักแสดงหลัก | ซับไทยทาง iQiyi  |
| 2016 | Railroad Tigers ใหญ่-ปล้น-ฟัด | 铁道飞虎 | ต้ากั๋ว | รับเชิญ | เข้าฉายในไทย 5 มกราคม 2017 พากษ์ไทย , ซับไทย ทาง MONOMAX |
| 2016 | Suddenly Seventeen ปุ๊บปั๊บสลับเป็นฉันเมื่อตอน 17 | 28岁未成年 | เหยียนเหยียน | นักแสดงหลัก | ซับไทยชื่อ " ปุ๊บปั๊บสลับเป็นฉันเมื่อตอน 17 " |
| 2015 | Our Times กาลครั้งหนึ่ง...ความรัก | 我的少女时代 | สวีไท่อวี่ | พระเอก | ยอดภาพยนตร์นานาชาติ 5 กรกฎาคม 2563 ช่อง 7 ชื่อไทย " Our Times กาลครั้งหนึ่ง...ความรัก "  |
| 2014 | Design 7 Love | 相爱的七种设计 | 阿强 | นักแสดงสมทบ |  |
| 2014 | A Choo ฮัดเช้ย... รักแท้ไม่แพ้ทาง | 不倒侠 | 叶建汉 | นักแสดงสมทบ | หนังถ่ายทำเสร็จตั้งแต่ปี 2014 แต่ติดปัญหาคดีพระเอก  ทำให้เข้าฉายใน Netflix ปี 2020-07-15 |
| 2010 | In Case of Love | 街角的小王子 | 陆陆 | นักแสดงสมทบ |  |
ผลงานการแสดง > ละคร

ละคร/ซีรีส์ จีน
| ปี | ชื่ออังกฤษ / ไทย | ชื่อจีน | ตัวละคร | บทบาท | หมายเหตุ |
| --- | --- | --- | --- | --- | --- |
|  | WU XING SHI JIA | 五行世家 (อู่สิงซื่อเจีย) | ฮั่วเสี่ยวเสีย | พระเอก | รอออกอากาศ |
| 2020 | The Wolf หมาป่าจอมราชันย์  | 狼殿下 (หลางเตี้ยนเซี่ย)  | หลางไจ่ ฉู่โหย่วเหวิน ป๋อหวัง | พระเอก | พากษ์ไทย , ซับไทย ทาง MONOMAX   |
| 2017 | Ghost Blows Out the Light ล่าปริศนาสุสานมรณะ | 鬼吹灯之牧野诡事 | หูเทียน | พระเอก | พากษ์ไทย , ซับไทย ทาง MONOMAX   / ชื่ออื่น Candle in the Tomb Mu Ye Gui  "ล่าขุมทรัพย์ สุสานจักรพรรดิ" พากษ์ไทย ทาง AIS Play |
ละคร/ซีรีส์ ไต้หวัน
| ปี | ชื่อภาษาอังกฤษ | ชื่อจีน | ตัวละคร | บทบาท | หมายเหตุ |
| --- | --- | --- | --- | --- | --- |
| 2010 | Teenager's Break Time | 下课后的青春 | หลิวต้าเหริน | พระเอก |  |
| 2010 | Gloomy Salad Days | 死神少女 | เสี่ยวไห่ | นักแสดงประกอบ รับเชิญ | ***หวัง ต้าลู่ ปรากฏตัวใน EP.15 - EP.16 |
| 2008 | Mysterious Incredible Terminato หน่วยสืบสายฟ้าไฮสคูล | 霹靂MIT | หยางเซิ่งข่าย | นักแสดงประกอบ รับเชิญ | ***หวัง ต้าลู่ ปรากฏตัวแค่ใน EP.13 |
ผลงานอื่นๆ > รายการเรียลลิตี้

| ปี | ชื่อรายการภาษาอังกฤษ | ชื่อรายการภาษาจีน | ออกอากาศทาง | ระยะเวลาออกอากาาศ | หมายเหตุ |
| --- | --- | --- | --- | --- | --- |
| 2021 | A Journey for Love | 怦然再心动 | Hunan TV, Mango TV | 2021.01.23 - 2021.04.10 | ทั้งหมด 8 ตอน |
| 2020 | Not A Loner | 看我的生活  | Youku | 2020.05.23 - 2020.07.25 |  |
| 2018 | Give Me Five season 2 | 高能少年团第二季  | Zhejiang TV | 2018.04.28 －2018.07.14 | หวังต้าลู่ EP.1-10 |
| 2017 | Give Me Five | 高能少年团  | Zhejiang TV | 2017.04.01 - 2017.06.24 | หวังต้าลู่ Ep.4-12 |
ผลงานอื่นๆ > รายการวาไรตี้

| ปี | ชื่อรายการภาษาอังกฤษ | ชื่อรายการภาษาจีน | ออกอากาศทาง | วันที่ออกอากาศ | หมายเหตุ |
| --- | --- | --- | --- | --- | --- |
| 2021 | Happy Camp | 快乐大本营 | Hunan TV | 2021-02-20 | แขกรับเชิญ  |
| 2020 | Day Day Up | 天天向上 | Hunan TV | 2020-12-27 | แขกรับเชิญ  |
| 2020 | CHUANG 2020 | 创造营2020 | We TV ,Tencent | 2020-06-20 | แขกรับเชิญ EP8   |
ผลงานอื่นๆ > MV มิวสิกวิดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2011 | 聽你說 | 郁可唯 (Yisa Yu) & 林凡 (Freya Lim) | MV  |
| 2011 | 讓我罩著你 I'll Always Be With You | วง MP魔幻力量 | MV  |
| 2009 | 鎖住時間 Stay with me | วง S.H.E | MV  |
| 2009 | 美麗的日子 | 王心凌 |  |
| 2008 | 突然好想你 Suddenly missing you so bad | วง 五月天 Mayday | MV  |
รางวัลและการเสนอชื่อเข้าชิงรางวัล

| ปี | รายการ | รางวัล | ผลงานที่ได้รับการเสนอชื่อ | ผลการตัดสิน |
| --- | --- | --- | --- | --- |
| 2015 | GQ Man of the Year Awards | Fashion Award |  | ได้รับรางวัล |
| 2015 | 4th iQiyi All-Star Carnival | Newcomer Film Award | จากภาพยนตร์เรื่อง Our Times | ได้รับรางวัล |
| 2016 | 20th China Music Awards | Popular Star Award – Film  รางวัลดารายอดนิยม - สาขาภาพยนตร์ | จากภาพยนตร์เรื่อง Our Times | ได้รับรางวัล |
| 2016 | 18th Taipei Film Awards | Best Actor | จากภาพยนตร์เรื่อง Our Times | มีชื่อเข้าชิง |
| 2016 | 5th APAN Star Awards | Rising Star Award |  | ได้รับรางวัล |
| 2017 | 2nd Fashion Up Awards | Popularity Award – Male |  | ได้รับรางวัล |
| 2017 | Men's UNO YOUNG Red Awards | Best Actor |  | ได้รับรางวัล |
| 2017 | GQ Man of the Year Awards | Fashionista of the Year |  | ได้รับรางวัล |
| 2018 | 4th Jackie Chan Action Movie Awards | Best New Actor In Action | จากภาพยนตร์เรื่อง A Better Tomorrow 2018 | มีชื่อเข้าชิง |
| 2019 | เทศกาลภาพยนตร์นานาชาติมาเก๊าครั้งที่ 11 | รางวัลนักแสดงนำชายยอดเยี่ยม | จากภาพยนตร์เรื่อง The Last Wish | มีชื่อเข้าชิง |
แหล่งข้อมูลอื่น

แฟนเพจ : หวังต้าลู่ 王大陆 WangTalu Thailand FC
แฟนเพจ : Wang Ta Lu Thailand
หาว

ทารกกำลังหาว
หาว (อังกฤษ: Yawn) คือรีเฟล็กซ์ (reflex) ที่ประกอบด้วยการสูดลมหายใจเข้าและการยืดตัวของแก้วหู ตามด้วยการหายใจออก
การหาวส่วนใหญ่เกิดขึ้นก่อนและหลังการนอนหลับ, ระหว่างกิจกรรมที่น่าเบื่อ หรือเป็นผลจากคุณสมบัติการติดต่อกันได้ของมัน การหาวมักจะเกี่ยวข้องกับ ความเหนื่อยล้า, ความเครียด, ความง่วง หรือความเบื่อหน่าย และความหิว ในมนุษย์การหาวมักจะเกิดขึ้นเพราะการหาวของบุคคลอื่น (เช่น เห็นผู้อื่นหาว, พูดคุยกับผู้อื่นที่กำลังหาวในระว่างการสนทนาทางโทรศัพท์) และเป็นหนึ่งในตัวอย่างของการป้อนกลับเชิงบวก คุณสมบัติ "การติดต่อกันได้" ของการหาวยังสามารถพบเห็นได้ในชิมแปนซี, สุนัข, แมว, นก, และสัตว์เลื้อยคลาน และยังสามารถติดต่อข้ามสายพันธุ์ได้ มีการเสนอเหตุผลทางจิตวิทยาสำหรับการหาวโดยประมาณ 20 เหตุผล แต่ความเห็นส่วนใหญ่นั้นยังไม่ตรงกันว่าเหตุผลไหนควรจะเป็นเหตุผลหลัก
ระหว่างการหาว กล้ามเนื้อ tensor tympani ในหูชั้นกลางหดตัว สร้างเสียงก้องจากในหัว การหาวในมนุษย์และสัตว์บางครั้งมาพร้อมกับสัญชาตญาณที่จะยืดอวัยวะบางส่วนของร่างกาย ร่วมด้วย แขน, คอ, ไหล่, และหลัง
หาถรัส

| หาถรัส |
| --- | --- |
เมือง
ศาสนสถานแห่งหนึ่งในหาถรัส
หาถรัส
พิกัด: 27°36′N 78°03′E﻿ / ﻿27.60°N 78.05°E﻿ / 27.60; 78.05
ประเทศ: อินเดีย
รัฐ: อุตตรประเทศ
อำเภอ: หาถรัส
พื้นที่
 • ทั้งหมด: 142 ตร.กม. (55 ตร.ไมล์)
ความสูง: 178 เมตร (584 ฟุต)
ประชากร (2011)
 • ทั้งหมด: 1,564,708 คน
 • ความหนาแน่น: 850 คน/ตร.กม. (2,200 คน/ตร.ไมล์)
ภาษา
 • ทางการ: ภาษาฮินดี, ภาษาอูรดู
เขตเวลา: UTC+5:30 (IST)
PIN: 204101
รหัสโทรศัพท์: 05722
ทะเบียนพาหนะ: UP-86
สัดส่วนเพฒ: 870 ♂/♀
เว็บไซต์: hathras.nic.in
หาถรัส (อังกฤษ: Hathras) เป็นเมืองและเทศบาลในอำเภอหาถรัส รัฐอุตตรประเทศ ประเทศอินเดีย อำเภอหาถรัสจัดตั้งขึ้นเมื่อ 3 พฤษภาคม 1997 โดยการรวมบางส่วนของอาลีครห์, มถุรา, อัคระ, และ ขะอีร์ อำเภอหาถรัสเป็นส่วนหนึ่งของมณฑลอาลีครห์
ภาษาที่พูดในหาถรัสส่วนใหญ่คือภาษาฮินดี สำเนียงพรัชภาษา ซึ่งใกล้เคียงกับสำเนียงขาริโบลีซึ่งเป็นสำเนียงหนึ่งที่มีพูดในแถบเดลี หาถรัสขึ้นชื่อมากสำหรับการผลิตแอซฟีทิดา (asafoetida) ที่ซึ่งมีการฟลิตในระดับมหภาคมาเป็นเวลานับร้อยปี
หาถรัสเป็นเมืองหลวงของอำเภอ (district) ที่ซึ่งประกอบด้วยสามตำบล (subdivision) คือหาถรัส, สิกันทรราว และ ซาดาบาด ชื่อเดิมของอำเภอหาถรัสคือมหามายานคร (Mahamaya Nagar)
หัวใจเต้นเร็ว

| หัวใจเต้นเร็ว Tachycardia |
| --- | --- |
คลื่นไฟฟ้าหัวใจแสดงภาวะหัวใจเต้นเร็วชนิดไซนัส (sinus tachycardia) ด้วยอัตราประมาณ 100 ครั้งต่อนาที
บัญชีจำแนกและลิงก์ไปภายนอก
ICD-10: I47-I49, R00.0
ICD-9: 427, 785.0
MeSH: D013610
หัวใจเต้นเร็ว (อังกฤษ: tachycardia) เป็นภาวะซึ่งอัตราการเต้นของหัวใจเพิ่มขึ้นไปจากภาวะปกติ โดยทั่วไปสำหรับผู้ใหญ่ อัตราการเต้นของหัวใจที่ถือว่าเร็วคือมากกว่า 100 ครั้งต่อนาที ภาวะที่มีหัวใจเต้นเร็วนี้อาจเกิดขึ้นตามปกติ (เช่น หลังการออกกำลังกาย) หรือผิดปกติ (เช่น โรคหัวใจเต้นผิดจังหวะ) ก็ได้
ภาวะหัวใจเต้นเร็วผิดปกติแบ่งตามจุดกำเนิดในหัวใจได้ 2 ชนิด คือ supraventricular tachycardia (SVT) เกิดในหัวใจห้องบน และ ventricular tachycardia (VT) เกิดในหัวใจห้องล่าง
หางบน

ในภาพนี้ หางบนมีสีแดง
หางบนเป็นส่วนของอักษรตัวพิมพ์เล็กที่อยู่เหนือเส้นค่าเฉลี่ย
สำหรับบริบทที่กว้างขึ้น โปรดดู กายวิภาคศาสตร์ของไทป์เฟซ
ในศิลปะการใช้ตัวพิมพ์และการเขียนด้วยลายมือ หางบน (อังกฤษ: ascender) คือส่วนของตัวอักษรพิมพ์เล็กที่อยู่เหนือเส้นค่าเฉลี่ยของไทป์เฟซ นั่นคือส่วนของตัวอักษรตัวพิมพ์เล็กที่สูงกว่าความสูงของตัวอักษรเอ็กซ์ของฟอนต์
หางบนกับหางล่างช่วยในการจดจำคำศัพท์ ด้วยเหตุนี้ หลาย ๆ สถานการณ์ที่ต้องการความชัดเจนสูง เช่น ป้ายถนน จึงหลีกเลี่ยงการใช้อักษรตัวพิมพ์ใหญ่เพียงอย่างเดียว (เช่น ตัวพิมพ์ใหญ่ทั้งหมด)
การศึกษาในช่วงเริ่มต้นของการก่อสร้างเครือข่าย มอเตอร์เวย์ของอังกฤษสรุปได้ว่าคำที่มีตัวอักษรทั้งพิมพ์เล็กและใหญ่นั้นอ่านได้ง่ายกว่าคำที่มีแต่ "ตัวพิมพ์ใหญ่ทั้งหมด" และได้มีการออกแบบไทป์เฟซพิเศษสำหรับป้ายมอเตอร์เวย์ สิ่งเหล่านี้กลายเป็นเรื่องสากลทั่วสหราชอาณาจักรต่อมา ดูป้ายถนนในสหราชอาณาจักร
ฟอนต์ Bembo แบบไทป์เฟซโลหะ เครื่องขึ้นเช่น "f" ยืนอยู่เหนือเส้นหมวกมาก
ฟอนต์ที่มีไว้สำหรับข้อความส่วนเนื้อหาบางตัว เช่น Bembo และ Garamond จะมีหางบนที่สูงกว่าส่วนสูงของตัวพิมพ์ใหญ่
หินกรวดมนฐาน

หินกรวดมนฐาน (อังกฤษ: basal conglomerate) เป็นหินกรวดมนที่ประกอบไปด้วยหินชนิดเดียวกัน ที่มีการคัดขนาดดี มักจะวางตัวอยู่ในหน่วยหินชั้นล่างสุดของชุดหินหนึ่งๆ และจะวางตัวอยู่บนชั้นหินที่ถูกกัดกร่อน สามารถใช้เป็นตัวกำหนดความไม่ต่อเนื่องของชั้นหินได้
หัตถการไฮม์ลิคช์

| การอัดรัดท้อง |
| --- | --- |
การแทรกแซง
ขณะทำหัตถการไฮม์ลิคช์
วิดีโออธิบายกระบวนการของหัตถการไฮม์ลิคช์
หัตถการไฮม์ลิคช์ (อังกฤษ: Heimlich maneuver) หรือ การรัดอัดท้อง (อังกฤษ: abdominal thrust) เป็นหัตถการปฐมพยาบาลอย่างหนึ่งที่ใช้ในการปฐมพยาบาลช่วยชีวิตผู้ที่มีสิ่งแปลกปลอมอุดกั้นทางหายใจส่วนบนแบบสมบูรณ์ (complete upper airway obstruction) หรือสำลัก โดยทั่วไปถือว่าเป็นหัตถการที่คิดค้นขึ้นโดยแพทย์ชาวอเมริกันชื่อ Henry Heimlich วิธีทำให้ผู้ช่วยเหลือยืนหลังผู้ป่วยแล้วใช้มือกดที่ใต้กระบังลม ซึ่งจะเป็นการบีบรัดปอดและหวังให้เกิดแรงดันผลักวัตถุที่ติดค้างอยู่ในหลอดลมออกมา
ทั้งนี้ หน่วยงานสุขภาพหลายแห่งเสนอให้ค่อย ๆ ใช้วิธีการต่าง ๆ ที่เพิ่มแรงดันให้มากขึ้นเรื่อย ๆ เริ่มจากพยายามให้ไอออกมาเองก่อน, ทุบหลังแรง ๆ, แล้วจึงค่อยใช้วิธีอัดรัดท้องหรืออกเป็นวิธีการสุดท้าย (ไม่ใช่ให้ใช้วิธีการดังกล่าวเป็นขั้นแรก)[ต้องการอ้างอิง]
เทคนิค

ทั้งสภากาชาดอเมริกาและบริการสาธารณสุขแห่งชาติสหราชอาณาจักรแนะนำว่า ขั้นแรก ผู้ช่วยเหลือควรกระตุ้นให้ผู้ป่วยไอเอาสิ่งที่อุดกั้นทางเดินหายใจออกมาก่อน ขั้นถัดมา ให้จัดท่าผู้ป่วยโน้มตัวมาข้างหน้าแล้วทุบหลัง 5 ครั้ง แล้วจึงค่อยใช้วิธีอัดรัดท้องถ้าสองวิธีการดังกล่าวล้มเหลว สภากู้ชีพยุโรปและคลินิกมาโยแนะนำให้ใช้วงจรทุบหลัง 5 ครั้งและอัดรัดท้อง 5 ครั้งสลับกันไปเรื่อย ๆ ทั้งนี้ไม่แนะนำสำหรับเด็กทารกอายุน้อยกว่า 1 ขวบ ในทางกลับกัน สภากู้ชีพออสเตรเลียแนะนำให้อัดรัดอกไม่ใช่อัดรัดท้อง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หัตถการไฮม์ลิคช์
The Heimlich Institute promotes various methods of dealing with obstructed breathing
Articles and information about Dr. Henry Heimlich's use of fraudulent case reports to promote the Heimlich maneuver for drowning rescue and asthma. Dr. Henry Heimlich died in Cincinnati, Ohio, USA, December 17, 2016
| ด ค กการปฐมพยาบาล |
| --- | --- |
เทคนิค: การจัดการทางเดินหายใจ ·  การนวดหัวใจผายปอดกู้ชีพ ·  การควบคุมภาวการณ์ตกเลือด
อุปกรณ์: เครื่องฟื้นคืนคลื่นหัวใจด้วยไฟฟ้าแบบอัตโนมัติ ·  ถุงบีบลมผ่านหน้ากากกันลมย้อน ·  ผ้าพันแผล ·  สิ่งแต่งแผล ·  ชุดปฐมพยาบาล  ·  อุปกรณ์พยุงทางหายใจที่มุ่งให้เข้าไปในคอหอยส่วนจมูก ·  อุปกรณ์พยุงทางหายใจที่มุ่งให้เข้าไปในคอหอยส่วนปาก
รหัสช่วยจำ: ABC ·  DCAP-BTLS ·  DOTS ·  OPQRST ·  RICE ·  SAMPLE ·  SOAP
วุฒิบัตร: Certified first responder ·  Emergency medical technician ·  Wilderness Emergency Medical Technician ·  พนักงานฉุกเฉินการแพทย์และอาสาสมัครฉุกเฉินการแพทย์
หัวเรื่องเกี่ยวข้อง: การตกเลือด ·  ชั่วโมงทอง ·  กฎหมายว่าด้วยการปฏิบัติหน้าที่พลเมืองที่ดี ·  การแพทย์ในถิ่นทุรกันดาร
จุดที่อัดรัดท้อง อยู่ระหว่างอกและสะดือ ให้ใช้มือกดในทิศทางเข้าในและขึ้นบน
หินกรวดมน

หินกรวดมน (อังกฤษ: conglomerate) จัดอยู่ในประเภทหินตะกอน เป็นหินเนื้อหยาบเกิดจากตะกอนของหิน กรวด ทราย ถูกกระแสน้ำพัดพามารวมกัน สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน (หินที่ประกอบด้วย Grain ขนาดเส้นผ่าศูนย์กลางโตกว่า 2 มิลลิเมตรอยู่มากกว่า 25%ของ Grain ทั้งหมด และจะต้องมึความกลมมนอีกด้วย) ในปัจจุบันใช้ตกแต่งสวน
หาเพื่อนวุ่น...ลุ้นวิวาห์

| หาเพื่อนวุ่น> ..ลุ้นวิวาห์ |
| --- | --- |
โปสเตอร์ภาพยนตร์
กำกับ: John Hamburg
เขียนบท: John Hamburg Larry Levin
อำนวยการสร้าง: Donald De Line John Hamburg
นักแสดงนำ: Paul Rudd Jason Segel Rashida Jones Jaime Pressly Sarah Burns Andy Samberg J. K. Simmons Jane Curtin Jon Favreau
กำกับภาพ: Lawrence Sher
ตัดต่อ: William Kerr
ดนตรีประกอบ: Theodore Shapiro
ผู้จัดจำหน่าย: DreamWorks Pictures
วันฉาย: 20 มีนาคม ค.ศ. 2009
ความยาว: 105 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 40 ล้านดอลลาร์สหรัฐ
ทำเงิน: $91,636,986 
หาเพื่อนวุ่น...ลุ้นวิวาห์ (อังกฤษ: I Love You, Man) เป็นภาพยนตร์แนวตลกในปี 2009 เดิมจะใช้ชื่อว่า Let's be Friends เขียนโดยแลร์รี เลวิน ก่อนที่จะได้จอห์น แฮมเบิร์กมาเขียนใหม่ และกำกับภาพยนตร์ด้วย ภาพยนตร์นำแสดงโดยพอล รัด, เจสัน ซีเจล และราชิดา โจนส์ มีเนื้อเรื่องเกี่ยวกับชายชื่อปีเตอร์ที่ไม่มีค่อยมีเพื่อนชายและเริ่มจะถูกชะตากับเพื่อนใหม่คือซิดนีย์
ภาพยนตร์ออกฉายในโรงภาพยนตร์ในอเมริกาเหนือเมื่อวันที่ 20 มีนาคม ค.ศ. 2009 ได้รับเสียงวิจารณ์ที่ดี ถึงแม้จะได้รับเสียงวิจารณ์ที่ดีแต่ภาพยนตร์ก็ขึ้นอันดับ 2 บนตารางบ็อกซ์ออฟฟิสในสัปดาห์เปิดตัว แพ้ให้ภาพยนตร์เรื่อง Knowing ภาพยนตร์ออกในรูปแบบโฮมวิดีโอเมื่อวันที่ 11 สิงหาคม ค.ศ. 2009